**OSNOVNA ŠKOLA SELNICA**

**UČITELJICA: Vlatka Goričanec**

**NASTAVNI PREDMET: Informatika**

**ELEMENTI I KRITERIJI VREDNOVANJA**

Uspjeh učenika iz Informatike vrednuje se gotovo na svakom satu kroz praktičan rad na računalu, aktivnosti tijekom nastavnog sata, usmeno ispitivanje, vrednovanje domaćih zadaća i dodatnih aktivnosti kao što su rad na projektnom zadatku, izrada plakata, e-portfolio, rješavanje on-line kvizova i sl.

Postupci vrednovanja u predmetu Informatika realiziraju se trima pristupima vrednovanju: vrednovanjem za učenje, vrednovanjem kao učenje te vrednovanjem naučenoga.

**ELEMENTI VREDNOVANJA:**

• usvojenost znanja

• rješavanje problema

• digitalni sadržaji i suradnja

**Usvojenost znanja**

Uključuje ocjene za činjenično znanje, razumijevanje koncepata, analiziranje, opisivanje, objašnjavanje, poznavanje pravila.

**Rješavanje problema**

Uključuje ocjene za analiziranje i modeliranje problema, korake rješavanja, pisanje algoritama, provjeravanje ispravnosti algoritama, strategije pretraživanja i prikupljanja, istraživanje, konstrukciju logičkoga sklopa, samostalnost u rješavanju problema.

**Digitalni sadržaji i suradnja**

Uključuje ocjene za odabir primjerenih programa, vještinu uporabe programa, komuniciranje u timu, suradnju na projektu, argumentiranje, predstavljanje svojih radova, odgovornost, samostalnost i promišljenost pri uporabi tehnologije te kvalitetu digitalnoga uratka.

**Uspjeh učenika provjeravat će se za sva ova tri elementa prema sljedećem kriteriju:**

|  |  |
| --- | --- |
| **OPIS** | **OCJENA** |
| Učenik često traži pomoć drugih učenika i učitelja. Razumijeva sadržaje nešto sporije, potrebno mu je višestruko ponavljanje. Razina usvojenosti ishoda učenja je zadovoljavajuća. Ponašanjem ne remeti radnu disciplinu. | Dovoljan (2) |
| Učenik samostalno rukuje računalom, ali još uvijek nije potpuno siguran u sebe te traži pomoć učitelja ili ostalih učenika. Djelomično poznaje obrađene sadržaje ali ih ne povezuje u logičnu cjelinu. Koristeći uzorak ili pomoć učitelja, može samostalno riješiti postavljeni zadatak. Razina usvojenosti ishoda učenja je dobra. Ponašanjem ne remeti radnu disciplinu. | Dobar (3) |
| Učenik samostalno rukuje. Poznaje obrađene sadržaje ali ih još logički ne povezuje. Koristeći uzorak može samostalno riješiti postavljeni zadatak. Razina usvojenosti ishoda učenja je vrlo dobra. Aktivno sudjeluje u radu tijekom cijele godine. | Vrlo dobar (4) |
| Učenik potpuno samostalno i samouvjereno rukuje računalom. Sve zadatke rješava s lakoćom, bez uzorka ili pomoći učitelja. Izrazito točno, temeljito i opširno obrazlaže sustav i rad računala. Uvijek se trudi postići maksimalne rezultate. Razina usvojenosti ishoda učenja je iznimna. Za rad se uvijek odlučuje samostalno, nije mu potreban nikakav poticaj. | Odličan (5) |

**Nedovoljan (1)**

Usvojenost znanja*: Netočno, bez razumijevanja, nelogično, nesuvislo.*

Rješavanje problema*: Površno i s pogreškama.*

Digitalni sadržaji i suradnja: *Učenik ne sprema digitalne sadržaje i ne surađuje s ostalim učenicima.*

**Dovoljan (2)**

Usvojenost znanja*: Prisjeća se osnovnih pojmova uz pomoć učitelja.*

Rješavanje problema*: Radi uz pomoć i ne uočava pogreške samostalno.*

Digitalni sadržaji i suradnja: *Učenik uz pomoć učitelja sprema digitalne sadržaje i rijetko surađuje s ostalim učenicima.*

**Dobar (3)**

Usvojenost znanja*: Poznaje osnovne pojmove.*

Rješavanje problema*: Radi uz povremenu pomoć, pogreške uočava i ispravlja ih uz pomoć učitelja.*

Digitalni sadržaji i suradnja: *Učenik uz pomoć učitelja sprema digitalne sadržaje i povremeno surađuje s ostalim učenicima.*

**Vrlo dobar (4)**

Usvojenost znanja*: Poznaje sve nastavne sadržaje, ali ih ne povezuje sa sličnim sadržajima.*

Rješavanje problema*: Primjenjuje stečeno znanje, samostalno uočava pogreške i ispravlja ih.*

Digitalni sadržaji i suradnja: *Učenik sprema digitalne sadržaje i slabije surađuje s ostalim učenicima.*

**Odličan (5)**

Usvojenost znanja*: Povezuje usvojeno znanje s drugim sličnim sadržajima.*

Rješavanje problema*: Kreativno primjenjuje usvojene vještine u novim situacijama.*

Digitalni sadržaji i suradnja: *Učenik sprema digitalne sadržaje u svoju mapu i surađuje redovito s ostalim učenicima.*

**Načini i postupci vrednovanja**

**Usmeno provjeravanje** provodi se tijekom svakog nastavnog sata. Ukoliko učenik kroz nastavni sat točno i često odgovara na postavljena pitanja može također biti ocijenjen. Ocjena je javna uz obrazloženje učitelja.

**Pisane provjere** sastavljene su od zadataka otvorenog i zatvorenog tipa (nadopuni, zaokruži točan odgovor, spoji parove, izbaci uljeza, objasni). Učenik koji nije pristupio pisanoj provjeri, istu će pisati idući školski sat kad bude na nastavi informatike. Pisano provjeravanje znanja vršit će se jednom ili dva puta u toku polugodišta, nakon obrađenih i uvježbanih nastavnih sadržaja.

**Učenički projekti (samostalno ili u skupini):** Vrednuje se sudjelovanje učenika, razine aktivnosti, komunikacije i suradnje, projektna dokumentacija te krajnji rezultati projekta i njihovo predstavljanje.

**e-portfolio**: vrednuju se pojedini radovi prema zadanim ishodima učenja te napredovanje učenika tijekom školske godine.

**Ocjene iz pismenih provjera znanja/provjera znanja na računalu:**

50 – 60% - dovoljan

61 – 77% - dobar

78– 89% - vrlo dobar

90 – 100% - odličan

**Opisno praćenje**

Tijekom cijele nastavne godine učenici se opisno prate – interes za predmet, sposobnosti i njihov razvoj, pozornost na satu, učenje, praktične vježbe, radne navike, napredak, sposobnost rješavanja problema, ideje razrade pristupa problemu, pronalaženje rješenja projektnih i sličnih zadataka i dr. Rečenica opisnog praćenja je poticajna, pozitivna, afirmativna i upisuje se u prostor opisnog praćenja.

**Zaključna ocjena**

Na kraju nastavne godine donosi se zaključna ocjena koja ne mora biti aritmetička sredina upisanih ocjena, već odraz cjelokupnog rada, učenja, zalaganja i odnosa prema radu kroz cijelu školsku godinu. Jedino redovitim praćenjem i provjeravanjem znanja raznim oblicima i na temelju više elemenata, dobivamo objektivniju konačnu ocjenu koja je u skladu sa stvarnim učeničkim znanjem.